
Grønlands Naturinstitut

Alle kommuner

	Høring vedr. isbjørnekvoter for 2027


Hermed fremsendes høring vedrørende isbjørnekvoter for 2027. Isbjørnekvoterne for Vestgrønland foreslås fastholdt uændret i forhold til 2026, idet den gældende biologiske rådgivning for Vestgrønland er gældende til og med 2028.
Grønlands Naturinstitut (herefter GN) fremlagde i august 2026 en opdateret rådgivning om bæredygtig fangst af isbjørne i Østgrønland. Den opdaterede rådgivning bygger blandt andet på resultaterne fra de seneste flytællinger af isbjørnebestanden i Østgrønland samt en risikovurderingsrapport vedrørende fangsten af isbjørne fra den Østgrønlandske bestand.
På baggrund af de opdaterede undersøgelser og rapporter fra GN foreslås det, at kvoten for Østgrønland ændres i forhold til 2026. Den opdaterede rådgivning om bæredygtig fangst af isbjørne i Østgrønland blev fremlagt i august 2026, efter at forskningsresultaterne havde gennemgået fagfællesbedømmelse.
For Sydgrønland blev kvoten i 2026 adskilt fra kvoten for Østgrønland, indtil der foreligger en særskilt biologisk rådgivning for Sydgrønland. Denne ordning foreslås videreført uændret for 2027.
Lovhjemmel
Inatsisartutlov nr. 34 af 13. juni 2023 om fangst og jagt og senere ændringer er hovedloven til artsbekendtgørelsen, der regulerer fangsten. Bekendtgørelsen er Selvstyrets bekendtgørelse nr. 5 af 6. marts 2023 om fangst og beskyttelse af isbjørne.
Kvotefastsættelsen sker under hensyntagen til internationale aftaler, biologisk rådgivning, fanger- og brugerviden samt høring af Fangstrådets medlemmer og kommunerne.

Fastsættelse af kvoter og biologisk rådgivning
For at kunne bibeholde fangstressourcerne til de senere generationers brug, indhenter Naalakkersuisut biologisk rådgivning om de kvoterede arter. Rådgivningen afgives pr. bestand og tager højde for bestandenes størrelser, biologien i de enkelte arter, fangsttrykket og levevilkårene i de områder, hvor arterne findes. Ved rådgivningen anslås det, hvor stort et fangsttryk, de enkelte bestande vil kunne klare, for at holde fangsten bæredygtig. 

For isbjørne er det den videnskabelige arbejdsgruppe (Scientific Working Group) under Aftalememorandum for de delte isbjørnebestande mellem Canada, Nunavut og Grønland, samt Grønlands Naturinstitut, der giver rådgivning til forvaltningen om bæredygtig udnyttelse.

Når der foreligger en ny biologisk rådgivning, fastsætter Naalakkersuisut en blokkvote kvote for hver bestand, mens Naalakkersuisoq for Fangst hvert år fastsætter en årskvote, der tager udgangspunkt i den seneste biologiske rådgivning. For Vestgrønland er den sidste rådgivning fra 2017, gældende for 2018-2028 for Vestgrønland. Der er kommet en opdatering for biologisk rådgivning for Østgrønland fra august 2026, der vil gælde de næste 14 år fra og med 2026. For Sydgrønland fastsættes kvoten særskilt fra og med 2026, indtil der foreligger en egentlig biologisk rådgivning for Sydgrønland. GN forventer, at forskningen vil kunne begynde tidligst i 2029, forudsat GN kan få finansiering til sin forskning.

Fordelen ved flerårige kvoteplaner er at bidrage til at: 
1. Mindske risikoen for potentielle (yderligere) import- og eksportbegrænsninger under CITES og i EU som følge af ikke-bæredygtige kvoter. 
2. Give fangerne mulighed for at tilpasse deres aktiviteter til den forventede fangst og finde alternative indtægtskilder om nødvendigt. 
3. Mindske den administrative byrde i forvaltningen, så ressourcerne kan bruges mere omkostningseffektivt. 

Foruden biologisk rådgivning er Naalakkersuisut forpligtet til at tage hensyn til internationale aftaler, fanger- og brugerviden samt at høre Fangstrådets medlemmer og kommunerne. Brugerviden er udmøntet blandt andet via relevante hovedorganisationer, Fangstrådets medlemmer, borgermøder samt i undersøgelserne før rådgivningen omkring fangstdyr gives. 

Grønland er omfattet af CITES (Konventionen om International Handel med Truede Dyrearter) også kendt som ”Washington-konventionen”, og er herigennem forpligtet til at overholde CITES-regler for eksport af produkter fra truede dyr. 

GN vurderede på baggrund af flere års undersøgelse en Non-Detriment-Finding (ikke skadelige virkning) erklæring for isbjørne i Grønland, da fangsten ligger under rådgivningen for alle bestande. Implementeringen er fortsat under udarbejdelse.

Fanger- og brugerviden
I februar 2006 interviewede Naturinstituttet og ICC 72 isbjørnejægere i kommunerne Qaanaaq (25) og Upernavik (47) for at indsamle deres viden om isbjørnebiologi, isbjørnefangst, tegn på klimaændringer og disses betydning for isbjørnene og fangsten på dem. Baggrunden var, at der i senere år fra fangstindberetning, satellitobservationer og nyhedsmedier var meldt om øget fangst af isbjørne i Nordvestgrønland samt om ændringer i vejrforhold, havis og gletsjere etc. pga. af en generel opvarmning.
Rapporten fra 2006 fortæller om forholdene fra snart 20 år siden, og det kan være interessant at sammenligne forholdene i relation til i dag. GN planlægger en undersøgelse af fanger- og brugerviden i Vestgrønland. GN forventer at kunne begynde undersøgelser af fanger- og brugerviden i Vestgrønland i 2027. 

Nødværge og nødret
Der afsættes i alt 4 isbjørne fra den samlede nationale kvote til nødretssager, jf. § 5, stk. 2 i bekendtgørelsen om isbjørne. Disse vil løbende blive medtaget i fangsttallene og fratrækkes.  

Kvoteforslag
Vestgrønland:
Den samlede kvote for isbjørn i Vestgrønland er på 92 isbjørne, jf. biologisk rådgivning fra 2017. 
Den seneste biologiske rådgivning for Kane Basin og Baffin Bugten blev afleveret i juni 2017, og trådte i kraft pr. 1. januar 2018. På et møde under Fælleskommissionen for Isbjørne mellem Grønland, Canada og Nunavut i Ottawa, oktober 2017, blev landene enige om at dele Baffin Bugt-kvoten 50%/50% mellem Vestgrønland og Nunavut, således at kvoten blev sat til 80/80. Denne fortsætter uændret i 2027.
Det forventes, at GN tidligst i 2029 begynder med forskningen af bestandene i Kane Basin eller Baffin Bugt. 

Grønland besluttede på baggrund af biologisk rådgivning og historiske fangstdata, at forhøje kvoten til 9, for at tilgodese Qaanaaq-fangerne (Kane Basin). Dette er ud af en samlet biologisk rådgivning på 10 isbjørne i Kane Basin. Denne fortsætter uændret for 2027. 

Østgrønland:
De meget omfattende undersøgelser af isbjørnebestanden i Øst-Grønland blev opstartet i 2014 og var oprindeligt planlagt til at blive færdiggjort i 2021, men blev pga. Covid-19 forsinket. Naturinstituttet har færdiggjort sin samlede biologiske rapport fra undersøgelserne i august 2026. 
Derudover har Naturinstituttet lavet en dybdegående undersøgelse af effekterne på bestanden ud fra forskellige fangsttrykscenarier. Selve undersøgelserne af bestanden blev afsluttet i 2026, og Departementet har modtaget ovennævnte rapporter fra Grønlands Naturinstitut, som danner baggrund for kvoterådgivningen og kvoterne for 2026.
Der vil være carry-over af evt. ubrugte kvoter fra 2026 til 2027-kvoten. Carry-over kvoterne vil blive meddelt efter en opgørelse af fangsterne i starten af 2027, herunder evt. fratræk.

Der blev modtaget information om en ny særskilt isbjørnebestand i Sydøstgrønland fra Grønlands Naturinstitut i 2022. Denne bestand er en såkaldt “lille bestand” og omfattes ikke af kvote, og er fredet i henhold til gældende bekendtgørelse. Der er ved at blive lavet yderligere undersøgelser af bestanden, der fortsætter de næste par år. 

Vestgrønland
[bookmark: _Hlk142897254]Fordeling af kvoterne for isbjørn i Vestgrønland sker på baggrund af den nyeste biologiske rådgivning, en høringsproces samt politisk beslutning i Inatsisartut under EM2024. 
Isbjørnekvoterne i Sydgrønland blev forhøjet med 6 isbjørne i 2025, tallene blev hentet fra nødretskvoterne, således fastsattes den samlede kvote for Sydgrønland til 10 isbjørne. Det samme skete for 2026-kvoten. Denne fortsætter uændret for 2027. 
Ligeledes besluttede man også, at de kommuner hvor traditionel fangstmetode anvendes 
opfordres til at fastsætte en del af den fastsatte kvote til de såkaldte ”kulturkvoter”, eksempelvis ved anvendelse af hundeslæde.
Fordelingen af kvoten for 2027 for de enkelte isbjørnebestande ser således ud:

Tabel 5. Oversigt – fordeling af isbjørnekvoter for 2027 pr. bestand.
	Kane Basin
	2027

	Qaanaaq
	9

	I alt, inkl. nødværgeaflivninger
	*9


Note *: Kvoten er inklusive isbjørne aflivet i nødværge (4 isbjørne for hele Grønland).







	Baffin bugten
	2027

	Savissivik
	24

	Upernavik
	43

	Uummannaq
	6

	Ilulissat
	

	Qeqertarsuaq
	7

	Qasigiannguit
	

	Aasiaat
	

	Kangaatsiaq
	

	Sisimiut
	

	I alt, inkl. nødværgeaflivninger 
	*80


Note *: Kvoten er inklusive isbjørne aflivet i nødværge (4 isbjørne for hele Grønland).

	Davis strædet
	2027

	Maniitsoq
	3

	Nuuk
	

	Paamiut
	

	I alt, inkl. nødværgeaflivninger
	*3


Note *: Kvoten er inklusive isbjørne aflivet i nødværge (4 isbjørne for hele Grønland).

	Sydgrønland
	2027

	Narsaq
	10

	Qaqortoq
	

	Nanortalik
	

	I alt, inkl. nødværgeaflivninger
	*10


* Kvoten er inklusive isbjørne aflivet i nødværge (4 isbjørne for hele Grønland).

Østgrønland
Fordelingen af kvoterne for isbjørn i Østgrønland sker på baggrund af den senest opdaterede biologiske rådgivning fra Grønlands Naturinstitut samt en politisk beslutning.

Grønlands Naturinstitut fremsendte i august 2026 en opdateret biologisk rådgivning, jf. Orientering til Naalakkersuisut om opdateret rådgivning om bæredygtig fangst af isbjørne i Østgrønland.

I forbindelse med fagfællebedømmelsen af rapporterne ”Vurdering af jagtrisiko med begrænsede data: en casestudie af isbjørne i Østgrønland” og ”Første bestandsvurdering for den østgrønlandske isbjørnebestand” anbefaler Grønlands Naturinstitut, at kvoten justeres fra 83 til 78 isbjørne pr. år. Anbefalingen er baseret på en gennemsnitlig årlig kvote på 78 isbjørne over en treårig periode, svarende til et samlet udtag på 234 isbjørne over perioden, under forudsætning af et kønsforhold på 2:1 mellem hanner og hunner. Ydermere viser resultaterne fra risikovurderingen, at den bæredygtige fangst i Østgrønland afhænger af, hvilken form for videnskabelig overvågning, der gennemføres frem over. Bedre overvågning gør det mere sikkert at fastsætte en højere kvote. Fangstniveauerne i vurderingen af fangstrisiko omfatter fangst til eget forbrug, aflivning af problematiske isbjørne samt alle andre dødsfald, der direkte skyldes mennesker. 

GN forklarer, at en korrektionsfaktor blev anvendt for at tage højde for de isbjørne, der befandt sig uden for survey-området på tidspunktet for undersøgelsen. Denne korrektionsfaktor blev justeret efter anmodning fra en reviewer under fagfællebedømmelsen ved bestands-estimering for bestanden i Østgrønland. 
Ændringen i den anbefalede kvote skyldes udelukkende ændringen i det endelige
bestands-estimat. Der blev ikke foretaget andre ændringer i HRA’en/Vurderingen af risiko ved fangst end ændringen af det anvendte bestands-estimat.

På baggrund af Grønlands Naturinstituts opdaterede rådgivning anbefales det, at kvoten for Østgrønland for 2027 justeres fra 83 til 78 isbjørne.

I forbindelse med fagfællebedømmelsen blev der lagt vægt på Grønlands Naturinstituts vurdering af, at der på baggrund af de nuværende data ikke forventes yderligere justeringer af kvoten. Det er samtidig væsentligt at bemærke, at en overskridelse af det anbefalede udtag vil kunne medføre, at den positive NDF-vurdering trækkes tilbage. NDF-vurderingen er baseret på det faktiske udtag fra bestanden og ikke på den fastsatte kvote.

Kvoten for Sydgrønland blev som bekendt i 2026 adskilt fra kvoten for Østgrønland. Denne adskillelse opretholdes.

	[bookmark: _Hlk208578624]Østgrønland
	2027

	Ittoqqortoormiit
	46

	Tasiilaq
	32

	I alt, inkl. Nødværgeaflivninger
	*78


Note *: Tallet er inklusive isbjørne aflivet i nødværge (4 isbjørne for hele Grønland).

Overførsel af ubrugte kvoter
Eventuelle overskridelser af foregående kvoteårs (2026) kvote vil blive fratrukket det relevante forvaltningsområdes kvote efter fordelingen. Dette sker, når Departementet har modtaget samtlige udfyldte fangstmeldinger for hele 2026.

”Carry-over” – fra kvoteåret 2026 vil ikke-opfangede restkvoter af isbjørne overføres til næste år (2027) (jf. ikke-akkumulerende metode). Departementet vil sende information til kommunerne herom, så snart opgørelsen for kvoteåret 2026 er færdigbehandlet. 

Ændringer i forhold til 2026
Kvoten for Østgrønland justeres fra 83 til 78 isbjørne på baggrund af den senest opdaterede biologiske rådgivning. 
Der er ingen kvotemæssige ændringer i Kane Basin, Baffin Bugt, Davis Strædet, og Sydgrønland for 2027 i forhold til 2026-kvoter.  

Høringsfrist
APNIPN har sat høringsfristen til fredag den 20. november 2026.
Ingen svar anses som accept af dette fremsendte forslag. Der er ikke mulighed for forlængelse af høringsfristen.

Høringssvar bedes sendt til apn@nanoq.gl eller evt. pr. fax på fax-nummer 34 53 55.

Med venlig hilsen


Paninguak` Bendtsen
E-mail: pabn@nanoq.gl
Oq. toqq/Tlf. direkte 34 58 46

